Proposta għal regolament tal-Kunsill li temenda l-Anness III tar-Regolament (KE) Nru 1083/2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) Nru 1260/1999 /* KUMM/2006/0719 finali */





[pic] | KUMMISSJONI TAL-KOMUNITAJIET EWROPEJ | Brussel 24.11.2006 KUMM(2006) 719 finali Proposta għal REGOLAMENT TAL-KUNSILL li temenda l-Anness III tar-Regolament (KE) Nru 1083/2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) Nru 1260/1999 (preżentata mill-Kummissjoni) MEMORANDUM TA' SPJEGAZZJONI 1. Il-kuntest tal-proposta Ir-raġunijiet għall-proposta u l-għanijiet tagħha Fil-kuntest ta' l-adeżjoni antiċipata fl-1 ta' Jannar 2007 tal-Bulgarija u r-Rumanija mal-Liġi ta' l-Unjoni Ewropea rigward il-Politika ta' Koeżjoni, u b'mod partikolari r-Regolament (KE) Nru 1083/2006 tal-11 ta' Lulju 2006 li jistipola d-dispożizzjonijiet ġenerali fuq il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) No 1260/1999[1] għandu jkun adattat biex jiżgura li jestendi għar-Repubblika tal-Bulgarija u r-Rumanija mid-data tad-dħul tagħhom fl-Unjoni Ewropea. Tfasslet proposta għal Regolament, li jissostitwixxi l-Anness III tar-Regolament (KE) Nru 1083/2006, li jikkonċerna l-limiti massimi applikabbli għar-rati ko-finanzjarji. L-Anness III emendat jinkludi r-Rumanija u l-Bulgarija fil-pajjiżi mniżżla fl-ewwel kolonna tat-tabella ta' l-Anness, eliġibbli għall-ogħla rata ta' ko-finanzjament taħt il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni. Il-kuntest ġenerali Skond l-Artikolu 4(3) tat-Trattat li jikkonċerna l-adeżjoni tar-Repubbllika tal-Bulgarija u r-Rumanija ma' l-Unjoni Ewropea, l-istituzzjonijiet ta' l-Unjoni jistgħu jadottaw qabel l-adeżjoni adattamenti għal dawk l-atti ta' l-istituzzjonijiet li jeħtieġu adattament bħal dan minħabba fl-adeżjoni. Dispożizzjonijiet eżistenti fil-qasam tal-proposta Il-proposta temenda Regolament (KE) Nru 1083/2006 tal-11 ta' Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jirrevoka r-Regolament (KE) Nru 1260/1999. Konsistenza ma’ politika u għanijiet oħra ta’ l-Unjoni Il-proposta tagħmel adattamenti tekniċi għal-Liġi Komunitarja eżistenti konformi ma' l-impenn tas-sħubija ta' l-UE għall-Bulgarija u r-Rumanija. 2. Konsultazzjoni mal-partijiet interessati u stima ta' l-impatt Konsultazzjoni mal-partijiet interessati Il-konsultazzjoni mal-partijiet interessati mhijiex meqjusa meħtieġa. Ġbir u użu ta' għarfien espert Ma kien hemm l-ebda ħtieġa għal parir espert estern. L-istima ta' l-impatt Ma saret l-ebda stima ta' l-impatt. 3. Elementi ġuridiċi tal-proposta Ħarsa fil-qosor lejn l-azzjoni proposta Ir-Regolament propost għandu jissostitwixxi l-Anness III tar-Regolament (KE) Nru 1083/2006, li jikkonċerna l-limiti massimi applikabbli għar-rati ta' ko-finanzjament, sabiex jinkludu r-Rumanija u l-Bulgarija fil-pajjiżi eliġibbli għall-ko-finanzjament taħt il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni. Il-bażi ġuridika Il-bażi ġuridika li tintuża hija t-Trattat ta' Adeżjoni tar-Repubblika tal-Bulgarija u tar-Rumanija[2], u b'mod partikolari l-Artikolu 4(3) tiegħu. Bażi ġuridika oħra hija t-Trattat ta' Adeżjoni tar-Repubblika tal-Bulgarija u tar-Rumanija[3], u b'mod partikolari l-Artikolu 56 tiegħu. Il-prinċipju tas-sussidjarjetà Il-konsiderazzjonijiet marbuta ma' l-applikazzjoni tal-prinċipju ta' sussidjarjetà diġà tqiesu fir-Regolament (KE) Nru 1083/2006 kif adottati inizjalment. Il-proposta m'għandux ikollha aktar konsegwenzi fuq l-applikazzjoni tal-prinċipju ta' sussidjarjetà. Il-prinċipju tal-proporzjonalità Il-konsiderazzjonijiet marbuta ma' l-applikazzjoni tal-prinċipju tal-proporzjonalità diġà tqiesu fir-Regolament (KE) Nru 1083/2006 kif adottati inizjalment. Il-proposta m'għandux ikollha aktar konsegwenzi fuq l-applikazzjoni tal-prinċipju tal-proporzjonalità. Għażla ta’ strumenti Strumenti proposti: L-istrumenti proposti: Il-proposta tissostitwixxi r-Regolament eżistenti u għalhekk għandha wkoll tieħu l-forma ta' Regolament. 4. IMPLIKAZZJONI GħALL-BAġIT Din il-proposta m'għandhiex impatt baġitarju, billi l-analiżi annwali ta' l-approprjazzjonijiet ta' l-impenji, pprovduta taħt l-Anness I tar-Regolament (KE) 1083/2006, diġà tinkludi l-approprjazzjonijiet għar-Rumanija u l-Bulgarija, skond il-perspettivi finanzjarji. Proposta għal REGOLAMENT TAL-KUNSILL li temenda l-Anness III tar-Regolament (KE) Nru 1083/2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) Nru 1260/1999 IL-KUNSILL TA' L-UNJONI EWROPEA, Wara li kkunsidra t-Trattat ta' l-Adeżjoni tar-Repubblika tal-Bulgarija u r-Rumanija[4], u b'mod partikolari l-Artikolu 4(3) tiegħu, Wara li kkunsidra l-Att ta' Adeżjoni tar-Repubblika tal-Bulgarija u r-Rumanija[5], u b’mod partikolari l-Artikolu 56 tiegħu, Wara li kkunsidra l-proposta tal-Kummissjoni, Billi: (1) Skond l-Artikolu 56 ta' l-Att ta' Adeżjoni, fejn l-atti jibqgħu validi wara l-1 ta' Jannar 2007, u jeħtieġu adattament minħabba fl-adeżjoni, u l-adattamenti meħtieġa mhumiex previsti fl-Att ta' Adeżjoni jew fl-Annessi tiegħu l-atti meħtieġa għandhom jiġu adottati mill-Kunsill, sakemm il-Kummissjoni ma tkunx adottat l-att oriġinali. (2) Ir-Regolament tal-Kunsill (KE) Nru 1083/2006[6] jiddefinixxi r-regoli ġenerali li jirregolaw l-għajnuna tal-Fond Ewropew għall-Iżvilupp Reġjonali, tal-Fond Soċjali Ewropew u tal-Fond ta' Koeżjoni u l-għanijiet tagħhom. Skond l-Artikolu 53, l-Anness III ta' dan ir-Regolament jistabbilixxi li l-limiti massimi applikabbli għar-rati ko-finanzjarji fil-programmi operazzjonali, mill-Istati Membri u skond l-għan, fuq il-bażi ta' kriterji oġġettivi. L-Anness III tar-Regolament (KE) Nru 1083/2006 għandu jiġi adattat sabiex jieħu in konsiderazzjoni l-adeżjoni tal-Bulgarija u r-Rumanija ma' l-Unjoni Ewropea. (3) Huwa neċessarju li jkun żgurat li kwalunkwe adattament tekniku għal-leġiżlazzjoni tal-Fondi Strutturali u ta' Koeżjoni ikun adottat minnufih biex jippermetti lill-Bulgarija u lir-Rumanija li jressqu dokumenti ta' programmazzjoni mid-data ta' l-adeżjoni tagħhom ma' l-Unjoni Ewropea. (4) Ir-Regolament (KE) Nru 1083/2006 għandu għaldaqstant jiġi emendat kif jixraq, . ADOTTA DAN IR-REGOLAMENT: Artikolu 1 L-Anness III tar-Regolament (KE) Nru 1083/2006 huma mibdul bit-test fl-Anness ta' dan ir-Regolament. Artikolu 2 Dan ir-Regolament għandu jidħol fis-seħħ biss suġġett għal u fid-data tad-dħul fis-seħħ tat-Trattat ta' Adeżjoni tal-Bulgarija u r-Rumanija. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President ANNESS "L-ANNESS III Il-limiti massimi applikabbli għar-rati ko-finanzjarji (imsemmija fl-Artikolu 53) Kriterji | Stati Membri | Il-FEŻR u l-FES Perċentwali tan-nefqa eliġibbli | Fond ta' Koeżjoni Perċentwali tan-nefqa eliġibbli | (1)L-Istati Membri li l-PGD medju per capita tagħhom għall-perjodu 2001-2003 kien inqas minn 85% tal-medja ta' l-UE 25 tul l-istess perjodu. | Il-Bulgarija, ir-Repubblika Ċeka, l-Estonja, il-Greċja, Ċipru, il-Latvja, il-Litwanja, l-Ungerija, Malta, il-Polonja, il-Portugall, ir-Rumanija, is-Solvenja, is-Slovakkja. | 85% għall-objettivi ta' "Konverġenza" u ta' "Kompetittività Reġjonali u Impjiegi" | 85% | (2) L-Istati Membri għajr dawk taħt (1) eliġibbli għar-reġim transizzjonali tal-Fond ta' Koeżjoni fl-1 ta' Jannar 2007. | Spanja | 80% għall-objettiv ta' Konverġenza u r-reġjuni ta' "dħul gradwali" taħt l-objettivi tal-Kompetittività Reġjonali u Impjiegi 50% għall-objettivi ta' Kompetittività Reġjonali u Impjiegi barra r-reġjuni ta' "dħul gradwali" | 85% | (3) L-Istati Membri għajr dawk imsemmija taħt (1) u (2). | Il-Belġju, id-Danimarka, ir-Repubblika Federali tal-Ġermanja, Franza, l-Irlanda, l-Italja, il-Lussemburgu, l-Olanda, l-Awstrija, il-Finlandja, l-Iżvezja u r-Renju Unit. | 75% għall-objettiv ta' Konverġenza | - | (4) L-Istati Membri għajr dawk imsemmija taħt (1) u (2). | Il-Belġju, id-Danimarka, ir-Repubblika Federali tal-Ġermanja, Franza, l-Irlanda, l-Italja, il-Lussemburgu, l-Olanda, l-Awstrija, il-Finlandja, l-Iżvezja u r-Renju Unit. | 50% għall-objettiv ta' Kompetittività Reġjonali u Impjiegi | - | (5) Ir-Reġjuni l-aktar Estremi msemmija fl-Artikolu 299(2) tat-Trattat li jibbenefikaw mill-allokazzjoni addizzjonali għal dawn ir-reġjuni prevista fil-paragrafu 20 ta' l-Anness II | Spanja, Franza u l-Portugall | 50% | - | (6) Ir-Reġjuni l-aktar Estremi msemmija fl-Artikolu 299(2) tat-Trattat | Spanja, Franza u l-Portugall | 85% taħt l-objettivi ta' Konverġenza u ta' Kompetittività Reġjonali u Impjiegi | - | "[pic][pic][pic] [1] ĠU L 210, 31.7.2006, p 25. [2] ĠU L 157, 21.6.2005, p. 11. [3] ĠU L 157, 21.6.2005, p.203. [4] ĠU L 157, 21.6.2005, p. 11. [5] ĠU L 157, 21.6.2005, p.203. [6] ĠU L 210, 31.7.2006, p. 25.